Bicara Cinta

Bicara Cinta ialah sebuah novel 2017 oleh penulis novel Malaysia, Missa J terbitan SR Publications. Ia telah dijadikan sebagai sebuah siri drama adaptasi dengan tajuk sama yang disiarkan di TV3 pada 2020.

Gambaran keseluruhan
Bicara Cinta ialah novel pertama tulisan Missa J, penulis baru di SR Publications. Novel ini dicetak dengan kulit keras dan mempunyai 606 muka surat.

Sinopsis
Anis Sofea, gadis metropolitan berwajah Pan-Asia terpaksa mengharungi liku-liku kehidupan yang amat getir dan asing jauh dari hiruk pikuk dunia moden. Selepas kematian ibu bapanya dalam satu kemalangan jalan raya, Anis disisihkan. Dengan hati yang luka dia membawa diri menjejaki asal usul ibunya di Bumi Kenyalang. Antara rela dengan tidak Anis dijodohkan dengan Adee yang mempunyai sejarah silam dengan keluarganya. Mampukah mereka membina istana bahagia tanpa cinta? Namun saat cinta mula berbicara, bencana datang melanda. Anis dalam dilema. Mampukah Anis mempertahankan cintanya? Cinta yang mana? Adee atau Zairee? Bicara cinta. Siapakah di hatinya?

Ulasan
The Wonderful Jannah menyifatkan "jalan cerita novel ini dikatakan agak klise, iaitu tentang kahwin paksa ataupun boleh kita katakan sebagai perkahwinan antara dua insan yang tidak saling mencintai". Beliau memberikan penarafan 9.8/10 bintang untuk novel ini. 

Adaptasi televisyen

Novel Bicara Cinta telah diadaptasi sebagai sebuah siri drama televisyen bertajuk sama arahan Along Kamaludin dibintangi oleh Adi Putra, Emma Maembong dan Azrel Ismail. Drama ini akan memulakan tayangan perdana di slot Samarinda TV3 pada 21 September 2020.

Rujukan

Kategori:Novel 2017
Kategori:Novel Malaysia
Kategori:Novel berbahasa Melayu
Kategori:Novel Malaysia yang diadaptasi menjadi rancangan televisyen